title: Padomes Lēmums (KĀDP) 2015/2274 (2015. gada 7. decembris), ar ko ieceļ Eiropas Savienības īpašo pārstāvi Sāhelā

text:
               8.12.2015

               LV

               Eiropas Savienības Oficiālais Vēstnesis

               L 322/44

         PADOMES LĒMUMS (KĀDP) 2015/2274
   (2015. gada 7. decembris),
   ar ko ieceļ Eiropas Savienības īpašo pārstāvi Sāhelā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 33. pantu un 31. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2013. gada 18. martā pieņēma Lēmumu 2013/133/KĀDP (1), ar ko Michel Dominique REVEYRAND-DE MENTHON kungs tika iecelts par Eiropas Savienības īpašo pārstāvi (ESĪP) Sāhelā. ESĪP pilnvaru termiņš beidzās 2015. gada 31. oktobrī.

               (2)

               Jauns ESĪP Sāhelā būtu jāieceļ uz laikposmu no 2015. gada 1. novembra līdz 2017. gada 28. februārim.

               (3)

               ESĪP īstenos ESĪP pilnvaras situācijā, kas var pasliktināties un kavēt Līguma 21. pantā izklāstīto Savienības ārējās darbības mērķu sasniegšanu,

         IR PIEŅĒMUSI ŠO LĒMUMU.
   1. pants
   Eiropas Savienības īpašais pārstāvis
   1.   Ar šo Ángel LOSADA FERNÁNDEZ kungu ieceļ par Eiropas Savienības īpašo pārstāvi Sāhelā uz laikposmu līdz 2017. gada 28. februārim. ESĪP pilnvaras var izbeigt ātrāk, ja Padome pēc Savienības Augstā pārstāvja ārlietās un drošības politikas jautājumos (AP) priekšlikuma tā izlemj.
   2.   ESĪP pilnvaru nozīmē Sāhela tiek definēta kā tāda, kuras galvenais fokuss aptver ES Stratēģiju drošībai un attīstībai Sāhelā (“stratēģija”) un tās reģionālo rīcības plānu (“RRP”), proti, Burkinafaso, Čadu, Mali, Mauritāniju un Nigēru. Jautājumos, kuriem ir plašākas sekas reģionā, ESĪP vajadzības gadījumā sadarbojas ar Čada ezera baseina valstīm un citām valstīm un reģionālām vai starptautiskām vienībām ārpus Sāhelas un arī Rietumāfrikā un Gvinejas līča reģionā.
   2. pants
   Politikas mērķi
   1.   ESĪP pilnvaras balstās uz Savienības politikas mērķiem attiecībā uz Sāhelu – aktīvi veicināt reģionālās un starptautiskās pūles panākt ilgstošu mieru, drošību un attīstību reģionā. ESĪP mērķis turklāt ir uzlabot Savienības visaptverošās iesaistīšanās Sāhelā kvalitāti, intensitāti un ietekmi.
   2.   ESĪP veicina visu Savienības centienu reģionā izveidi un īstenošanu, jo īpaši politikas, drošības un attīstības jomās, ietverot stratēģiju un tās RRP, un visu Savienības rīcībai nozīmīgo instrumentu koordinēšana.
   3.   Prioritāte tiek noteikta Mali un tās ilglaicīgai stabilizēšanai, un konflikta reģionālajām dimensijām, sadarbībā ar ES delegāciju.
   4.   Savienības politikas mērķiem vajadzētu būt, saskaņoti un efektīvi izmantojot visus tās instrumentus, nodrošināt Mali un tās iedzīvotāju atgriešanos uz miera, izlīguma, drošības un attīstības ceļa.
   5.   Pienācīga uzmanība būtu jāvelta citām reģiona valstīm, tādām kā Mauritānija, Burkinfaso, Nigērai un Čadai, tostarp gaidāmajām vēlēšanām trīs pēdējās minētajās valstīs.
   3. pants
   Pilnvaras
   1.   Lai sasniegtu Savienības politikas mērķus attiecībā uz Sāhelu, ESĪP ir pilnvarots:

               a)

               aktīvi veicināt stratēģijas un tās RRP īstenošanu un koordinēt un tālāk attīstīt Savienības visaptverošo pieeju reģionālajai krīzei, lai pastiprinātu vispārējo saskaņotību un Savienības darbību Sāhelā efektivitāti;

               b)

               sazināties ar visām būtiskajām ieinteresētajām personām reģionā, valdībām, reģionālajām organizācijām, jo īpaši Sāhelas G5, starptautiskajām organizācijām, pilsonisko sabiedrību un diasporām, tostarp ar Magrebas un Čada ezera baseina valstīm, lai veicinātu Savienības mērķu sasniegšanu un labāku izpratni par Savienības lomu Sāhelā;

               c)

               pārstāvēt Savienību un sekmēt Savienības intereses attiecīgajos reģionālajos un starptautiskajos forumos, tostarp piedaloties Mali miera līguma Comité de Suivi, un nodrošināt to, lai būtu redzams Savienības atbalsts krīzes pārvarēšanai un konflikta novēršanai, ietverot EUTM Mali, EUCAP Sahel Mali un EUCAP Sahel Niger;

               d)

               uzturēt ciešu sadarbību ar Apvienoto Nāciju Organizāciju (ANO), jo īpaši ģenerālsekretāra īpašo pārstāvi Rietumāfrikā, ģenerālsekretāra īpašo pārstāvi Mali un ģenerālsekretāra īpašo sūtni Sāhelā, Āfrikas Savienību (ĀS), jo īpaši ĀS augsto pārstāvi Mali un Sāhelā, Rietumāfrikas valstu ekonomikas kopienu (ECOWAS), Sāhelas G5, Čada ezera baseina komisiju un citām vadošām valstu, reģionālajām un starptautiskajām ieinteresētajām personām, tostarp ar citiem īpašajiem sūtņiem Sāhelā, kā arī ar attiecīgajām struktūrām Magrebas reģionā;

               e)

               rūpīgi sekot problēmu reģionālajai un pārrobežu dimensijai Sāhelā, tostarp terorismam, organizētajai noziedzībai, ieroču kontrabandai, cilvēku tirdzniecībai un kontrabandai, narkotiku tirdzniecībai, bēgļu un migrācijas plūsmām, kā arī ar tām saistītām finanšu plūsmām; ciešā sadarbībā ar ES pretterorisma koordinatoru veicināt turpmāku ES pretterorisma stratēģijas ieviešanu;

               f)

               cieši sekot līdzi liela mēroga bēgļu un migrantu plūsmas un ar to saistītas nelikumīgas finanšu plūsmas reģionā humanitārām, politiskām, drošības un attīstības sekām; pēc pieprasījuma iesaistīties dialogā par migrāciju ar attiecīgām ieinteresētām personām un attiecībā uz reģionu dot vispārīgu ieguldījumu Savienības migrācijas un bēgļu politikā atbilstīgi Savienības politiskajām prioritātēm, lai palielinātu sadarbību, tostarp saistībā ar atgriešanos un atpakaļuzņemšanu; strādāt ar Sāhelas valstīm, lai uzraudzītu rīcību, par kuru panākta vienošanās Valetas samitā 2015. gadā novembrī;

               g)

               regulāri uzturēt augsta līmeņa politiskus kontaktus ar reģiona valstīm, kuras ir skāruši terorisms un starptautiskā noziedzība, lai nodrošinātu saskanīgu un visaptverošu pieeju un nodrošinātu Savienības galveno lomu starptautiskajos centienos cīņā pret terorismu un starptautisko noziedzību. Tas ietver Savienības aktīvu atbalstu reģionālās kapacitātes veidošanā drošības sektorā un nodrošināšanu, ka adekvāti tiek pievērsta uzmanība terorisma un starptautiskās noziedzības Sāhelā rašanās iemesliem;

               h)

               cieši sekot līdzi reģionā radušos humāno krīžu politiskajām, sociālajām un attīstības sekām;

               i)

               attiecībā uz Mali dot ieguldījumu valsts stabilizēšanā, jo īpaši pilnīgu atgriešanos pie normālas konstitucionālās situācijas un pārvaldības visā teritorijā un uzticamu iekļaujošu dialogu visaptverošā Mali miera līguma kontekstā. Tas ietver arī iestāžu izveides, drošības sektora reformas un ilgstoša miera un izlīguma panākšanas un cīņas pret korupciju un nesodāmību Mali veicināšanu;

               j)

               sadarbībā ar ESĪP cilvēktiesību jautājumos sekmēt to, ka reģionā tiek īstenota Savienības cilvēktiesību politika, tostarp ES Cilvēktiesību pamatnostādnes, jo īpaši ES Pamatnostādnes par bērniem un bruņotiem konfliktiem, kā arī par vardarbību pret sievietēm un meitenēm un par viņu jebkāda veida diskriminācijas apkarošanu, un Savienības politika attiecībā uz sievietēm, mieru un drošību, un veicināt iekļautību un dzimumu līdztiesību valsts veidošanas procesā atbilstīgi ANO Drošības padomes Rezolūcijai 1325 (2000) un turpmākām rezolūcijām par sievietēm, mieru un drošību, tostarp Rezolūciju 2242 (2015). Ieguldījums ietvers attīstības pārraudzību un ziņošanu par to, kā arī ieteikumu izstrādi šajā sakarā, un uzturēt regulārus kontaktus ar attiecīgām iestādēm Mali un reģionā, Starptautiskās Krimināltiesas prokurora biroju, Augstā komisāra cilvēktiesību jautājumos biroju un cilvēktiesību aizstāvjiem, un novērotājiem reģionā;

               k)

               sekot līdzi un ziņot par to, vai tiek ievērotas attiecīgās ANO Drošības padomes rezolūcijas (ANO DPR), jo īpaši ANO DPR 2056 (2012), 2071 (2012), 2085 (2012), 2100 (2013) un 2227 (2015).

         2.   Īstenojot pilnvaras, ESĪP, inter alia:

               a)

               konsultē un ziņo par Savienības nostāju formulēšanu attiecīgi reģionālos un starptautiskos forumos, lai aktīvi veicinātu un stiprinātu Savienības visaptverošo pieeju krīzei Sāhelā;

               b)

               uztur pārskatu par visām Savienības darbībām un cieši sadarbojas ar attiecīgajām Savienības delegācijām.

         4. pants
   Pilnvaru īstenošana
   1.   ESĪP atbild par savu pilnvaru īstenošanu, darbojoties AP pakļautībā.
   2.   Politikas un drošības komiteja (PDK) uztur īpašus sakarus ar ESĪP un ir galvenais ESĪP kontaktpunkts sakariem ar Padomi. PDK saskaņā ar savām pilnvarām, neskarot AP pienākumus, dod ESĪP stratēģiskas norādes un politisku virzību.
   3.   ESĪP savu rīcību cieši koordinē ar Eiropas Ārējās darbības dienestu (EĀDD) un tā attiecīgajām nodaļām, jo īpaši ar Sāhelas jautājumu koordinatoru.
   5. pants
   Finansējums
   1.   Finanšu atsauces summa, kas paredzēta izdevumu segšanai saistībā ar ESĪP pilnvarām, laikposmā no 2015. gada 1. novembra līdz 2017. gada 28. februārim ir EUR 1 770 000.
   2.   Izdevumus pārvalda saskaņā ar procedūrām un noteikumiem, ko piemēro Savienības vispārējam budžetam.
   3.   Izdevumus pārvalda saskaņā ar ESĪP un Komisijas noslēgtu līgumu. ESĪP sniedz Komisijai pārskatu par visiem izdevumiem.
   6. pants
   Komandas izveide un sastāvs
   1.   ESĪP saskaņā ar ESĪP pilnvarām un atbilstīgajiem piešķirtajiem finanšu līdzekļiem ir atbildīgs par ESĪP komandas izveidi. Komandā iekļauj personas, kam, kā pilnvarās paredzēts, ir īpašas zināšanas konkrētos politikas un drošības jautājumos. ESĪP par komandas sastāvu pienācīgi informē Padomi un Komisiju.
   2.   Dalībvalstis, Savienības iestādes un EĀDD var ierosināt darbinieku norīkošanu darbā pie ESĪP. Atalgojumu personālam, ko norīko darbā pie ESĪP, maksā attiecīgā dalībvalsts, attiecīgā Savienības iestāde vai EĀDD. Darbā pie ESĪP var nosūtīt arī ekspertus, ko dalībvalstis ir norīkojušas darbā Savienības iestādēs vai EĀDD. Starptautiskiem līgumdarbiniekiem ir kādas dalībvalsts valstspiederība.
   3.   Viss norīkotais personāls joprojām paliek nosūtītājas dalībvalsts, Savienības iestādes vai EĀDD administratīvā pakļautībā, un tas veic savus pienākumus un rīkojas ESĪP pilnvaru interesēs.
   4.   ESĪP personāls tiek izvietots kopā ar attiecīgām EĀDD struktūrvienībām vai Savienības delegācijām, lai nodrošinātu to attiecīgo darbību saskaņotību un konsekvenci.
   7. pants
   ESĪP un ESĪP personāla privilēģijas un imunitāte
   Par privilēģijām, imunitāti un citām garantijām, kas ESĪP un ESĪP personālam ir vajadzīgas misijas veikšanai un sekmīgai norisei, attiecīgi vienojas ar uzņēmējām valstīm. Šajā nolūkā dalībvalstis un EĀDD sniedz visu vajadzīgo atbalstu.
   8. pants
   ES klasificētās informācijas drošība
   ESĪP un ESĪP komandas locekļi ievēro drošības principus un minimālos standartus, kas noteikti ar Padomes Lēmumu 2013/488/ES (2).
   9. pants
   Piekļuve informācijai un materiāltehniskais atbalsts jomā
   1.   Dalībvalstis, Komisija, EĀDD un Padomes Ģenerālsekretariāts nodrošina, lai ESĪP varētu iegūt visu būtisko informāciju.
   2.   Savienības delegācijas un/vai attiecīgos gadījumos dalībvalstis reģionā nodrošina atbalstu loģistikas jomā.
   10. pants
   Drošība
   Saskaņā ar Savienības politiku par tāda personāla drošību, kas izvietots ārpus Savienības, lai veiktu operatīvas darbības saskaņā ar Līguma V sadaļu, ESĪP saskaņā ar ESĪP pilnvarām un drošības situāciju teritorijā, par ko viņš ir atbildīgs, veic visus praktiski iespējamos pasākumus visa ESĪP tiešā pakļautībā esošā personāla drošībai, jo īpaši:

               a)

               izstrādājot konkrētu drošības plānu, kura pamatā ir EĀDD norādes, ietverot konkrētus fiziskus, organizatoriskus un procesuālus drošības pasākumus, reglamentējot rīcību saistībā ar personāla drošu pārvietošanos uz teritoriju, par kuru viņš ir atbildīgs, un minētajā teritorijā, kā arī drošības negadījumu pārvaldību, un ārkārtas situāciju un evakuācijas plānu;

               b)

               visam ārpus Savienības izvietotam personālam nodrošinot apdrošināšanu pret paaugstināta riska apdraudējumiem, ņemot vērā apstākļus teritorijā, par ko viņš ir atbildīgs;

               c)

               nodrošinot, lai visi ESĪP komandas locekļi, ko izvieto ārpus Savienības, tostarp uz vietas nolīgtie darbinieki, pirms vai pēc ierašanās teritorijā, par ko viņš ir atbildīgs, būtu piedalījušies atbilstīgā drošības apmācībā, kuras pamatā ir tai EĀDD piešķirta riska izvērtējuma pakāpe;

               d)

               nodrošinot, ka tiek īstenoti visi saskaņotie ieteikumi, kas sniegti pēc regulāra drošības izvērtējuma, un saistībā ar progresa ziņojumu un pārskata ziņojumu par pilnvaru īstenošanu rakstiski ziņojot Padomei, AP un Komisijai par šo ieteikumu īstenošanu un citiem drošības jautājumiem.

         11. pants
   Ziņošana
   1.   ESĪP regulāri sniedz ziņojumus AP un PDK. ESĪP pēc vajadzības sniedz ziņojumus arī Padomes darba grupām. Ziņojumus regulāri izsūta, izmantojot COREU tīklu. ESĪP var sniegt ziņojumus Ārlietu padomei. Saskaņā ar Līguma 36. pantu ESĪP var iesaistīt Eiropas Parlamenta informēšanā.
   2.   ESĪP ziņo par labāko veidu, kā veikt tādas Savienības iniciatīvas kā Savienības veikta reformu veicināšana, tostarp attiecīgo Savienības attīstības projektu politiskos aspektus, sadarbībā ar Savienības delegācijām reģionā.
   12. pants
   Koordinācija ar citiem Savienības subjektiem
   1.   Saistībā ar stratēģiju ESĪP sekmē Savienības politiskās un diplomātiskās rīcības vienotību, konsekvenci un efektivitāti un palīdz nodrošināt, ka visi Savienības instrumenti un dalībvalstu darbības tiek veiktas saskanīgi, lai sasniegtu Savienības politikas mērķus.
   2.   ESĪP darbības koordinē ar Savienības delegāciju un Komisijas, EĀDD un citu Savienības dienestu darbībām, kā arī ar darbībām, ko reģionā veic citi ESĪP. ESĪP regulāri sniedz īsu informāciju dalībvalstu misijām un Savienības delegācijām reģionā.
   3.   Savu pilnvaru izpildes vietā ESĪP uztur ciešu saikni ar Savienības delegāciju vadītājiem un dalībvalstu misiju vadītājiem. ESĪP ciešā sadarbībā ar attiecīgām Savienības delegācijām sniedz EUCAP Sahel Niger un EUCAP Sahel Mali misiju vadītājiem un EUTM Mali misijas komandierim norādes vietējos politiskos jautājumos. ESĪP, EUTM Mali misijas komandieris un EUCAP Sahel Niger un EUCAP Sahel Mali civilais operāciju komandieris pēc vajadzības savstarpēji apspriežas.
   13. pants
   Pārskatīšana
   Šā lēmuma īstenošanu un saderību ar citām Savienības darbībām reģionā regulāri pārskata. ESĪP līdz 2016. gada jūnija beigām iesniedz AP, Padomei un Komisijai progresa ziņojumu un līdz 2016. gada novembra beigām – visaptverošu ziņojumu par pilnvaru īstenošanu.
   14. pants
   Stāšanās spēkā
   Šis lēmums stājas spēkā tā pieņemšanas dienā.
   To piemēro no 2015. gada 1. novembra.

      Briselē, 2015. gada 7. decembrī

            Padomes vārdā –

            priekšsēdētāja

         C. CAHEN

      (1)  Padomes Lēmums 2013/133/KĀDP (2013. gada 18. marts), ar ko ieceļ Eiropas Savienības īpašo pārstāvi Sāhelā (OV L 75, 19.3.2013., 29. lpp.).

      (2)  Padomes Lēmums 2013/488/ES (2013. gada 23. septembris) par drošības noteikumiem ES klasificētas informācijas aizsardzībai (OV L 274, 15.10.2013., 1. lpp.).


title: 2004/566/JHA: Padomes lēmums 2004/566/TI (2004. gada 26. jūlijs), ar ko groza Lēmumu 2000/820/TI par Eiropas Policijas akadēmijas (CEPOL) izveidošanu

text:
               27.7.2004

               LV

               Eiropas Savienības Oficiālais Vēstnesis

               L 251/19

      PADOMES LĒMUMS 2004/566/TI
   (2004. gada 26. jūlijs),
   ar ko groza Lēmumu 2000/820/TI par Eiropas Policijas akadēmijas (CEPOL) izveidošanu
   EIROPAS SAVIENĪBAS PADOME,
   ņemot vērā Līgumu par Eiropas Savienību, un jo īpaši tā 30. panta 1. punkta c) apakšpunktu un 34. panta 2. punkta c) apakšpunktu,
   ņemot vērā Īrijas iniciatīvu (1),
   ņemot vērā Eiropas Parlamenta atzinumu (2),
   tā kā:

               (1)

               Eiropas Policijas akadēmijai (CEPOL), kas izveidota ar Lēmumu 2000/820/TI (3), pašreiz nav juridiskas personas statusa.

               (2)

               Pirmā trīs gadu laikposma darbības pārskatā kā vienu no galvenajiem šķēršļiem atbilstīgai CEPOL darbībai minēja juridiskas personas statusa trūkumu.

               (3)

               Ir lietderīgi Eiropas Policijas akadēmijai piešķirt tiesībspēju un līgumspēju, kas piemīt juridiskām personām.

               (4)

               Šis grozījums neskar nevienu citu turpmāku grozījumu, jo īpaši tādu, kuru varētu uzskatīt par vajadzīgu saistībā ar pirmā trīs gadu laikposma darbības pārskatu,

         IR PIEŅĒMUSI ŠO LĒMUMU.
   1. pants
   Ar šo Lēmumu 2000/820/TI groza šādi:

               1)

               Iekļauj šādu jaunu pantu:
               “4.a pants
               1.   CEPOL ir juridiskas personas statuss.
               2.   Katrā dalībvalstī CEPOL ir visplašākā tiesībspēja un līgumspēja, kāda var būt juridiskām personām saskaņā ar tās valsts tiesību aktiem. Jo īpaši CEPOL var iegādāties un atsavināt kustamu vai nekustamu īpašumu un būt puse tiesas procesā.
               3.   CEPOL tiesiskais pārstāvis ir 4. panta 2. punktā minētais administratīvais direktors.”

               2)

               Lēmuma 5. panta 4. punktā:

                           a)

                           punkta d) apakšpunktu aizstāj ar šādu apakšpunktu:

                                       “d)

                                       sekretariāta darbības izmaksām, neskarot f) apakšpunktu;”

                           b)

                           punkta f) apakšpunktu aizstāj ar šādu apakšpunktu:

                                       “f)

                                       sekretariāta locekļu algām un/vai to izdevumu kompensēšanu proporcionāli dalībvalsts ieguldījumam, kas dalībvalstij vai dalībvalstīm radušies, maksājot algu sekretariāta locekļiem.”

         2. pants
   Šis lēmums stājas spēkā nākamajā dienā pēc tā publicēšanas.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2004. gada 26. jūlijā

            Padomes vārdā —

            priekšsēdētājs

         B. BOT

      (1)  OV C 1, 6.1.2004., 8. lpp.

      (2)  Atzinums sniegts 2004. gada 20. aprīlī (Oficiālajā Vēstnesī vēl nav publicēts).

      (3)  OV L 336, 30.12.2000., 1. lpp.


title: 2014/650/ES: Padomes Lēmums ( 2014. gada 8. septembris ), ar ko ieceļ Eiropas Ekonomikas un sociālo lietu komitejas locekli no Maltas

text:
               9.9.2014

               LV

               Eiropas Savienības Oficiālais Vēstnesis

               L 268/8

         PADOMES LĒMUMS
   (2014. gada 8. septembris),
   ar ko ieceļ Eiropas Ekonomikas un sociālo lietu komitejas locekli no Maltas

      (2014/650/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 302. pantu,
   ņemot vērā Maltas valdības priekšlikumu,
   ņemot vērā Eiropas Komisijas atzinumu,
   tā kā:

               (1)

               Padome 2010. gada 13. septembrī pieņēma Lēmumu 2010/570/ES, Euratom, ar ko laikposmam no 2010. gada 21. septembra līdz 2015. gada 20. septembrim ieceļ Eiropas Ekonomikas un sociālo lietu komitejas locekļus (1).

               (2)

               Pēc Michael PARNIS kunga amata pilnvaru termiņa beigām ir atbrīvojusies viena Eiropas Ekonomikas un sociālo lietu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 20. septembrim, Charles VELLA kungs tiek iecelts par Eiropas Ekonomikas un sociālo lietu komitejas locekli.
   2. pants
   Šis lēmums stājas spēkā tā pieņemšanas dienā.

      Briselē, 2014. gada 8. septembrī

            Padomes vārdā –

            priekšsēdētājs

         S. GOZI

      (1)  OV L 251, 25.9.2010., 8. lpp.


title: 2012/408/ES: Eiropas Parlamenta un Padomes Lēmums ( 2012. gada 4. jūlijs ) par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (EGF/2012/000 TA 2012 – tehniskā palīdzība pēc Komisijas iniciatīvas)

text:
               20.7.2012

               LV

               Eiropas Savienības Oficiālais Vēstnesis

               L 192/11

         EIROPAS PARLAMENTA UN PADOMES LĒMUMS
   (2012. gada 4. jūlijs)
   par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (EGF/2012/000 TA 2012 – tehniskā palīdzība pēc Komisijas iniciatīvas)
   (2012/408/ES)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 28. punktu,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanās fonda izveidi (2) un jo īpaši tās 8. panta 2. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanas fonds (EGF) ir izveidots, lai sniegtu papildu atbalstu darba ņēmējiem, kuri atlaisti no darba tādēļ, ka globalizācijas dēļ ir notikušas lielas strukturālas izmaiņas pasaules tirdzniecības modeļos, un lai palīdzētu viņiem no jauna iekļauties darba tirgū.

               (2)

               Saskaņā ar 2006. gada 17. maija Iestāžu nolīgumu EGF var izmantot, nepārsniedzot EUR 500 miljonu maksimālo apjomu gadā.

               (3)

               Regulā (EK) Nr. 1927/2006 ir noteikts, ka pēc Komisijas iniciatīvas katru gadu 0,35 % no ikgadējās maksimālās summas var izmantot tehniskajai palīdzībai. Budžeta lēmējinstitūcija ierosina izmantot summu EUR 730 000 apmērā.

               (4)

               Tādēļ būtu jāizmanto EGF līdzekļi, lai pēc Komisijas iniciatīvas sniegtu tehnisko palīdzību,

         IR PIEŅĒMUŠI ŠO LĒMUMU.
   1. pants
   Eiropas Savienības 2012. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu summu EUR 730 000 apmērā saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2012. gada 4. jūlijā

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētājs

         A. D. MAVROYIANNIS

      (1)  OV C 139, 14.6.2006., 1. lpp.

      (2)  OV L 406, 30.12.2006., 1. lpp.


Svarīgs juridisks paziņojums

|

52006DP0479

Eiropas Parlamenta lēmums par pieprasījumu aizstāvēt Gabriele Albertini imunitāti un privilēģijas (2006/2099(IMM))

Oficiālais Vēstnesis 314 E , 21/12/2006 Lpp. 0082 - 0082

		P6_TA(2006)0479Pieprasījums aizstāvēt Gabriele Albertini imunitāti un privilēģijasEiropas Parlamenta lēmums par pieprasījumu aizstāvēt Gabriele Albertini imunitāti un privilēģijas (2006/2099(IMM))Eiropas Parlaments,- ņemot vērā imunitātes aizstāvēšanas pieprasījumu, ko 2006. gada 25. aprīlī iesniedza Gabriele Albertini un par ko paziņoja plenārsēdē 2006. gada 27. aprīlī, saistībā ar kriminālprocesu, kuru pret viņu ir uzsākusi Milānas rajona tiesa,- pēc Gabriele Albertini uzklausīšanas saskaņā ar Reglamenta 7. panta 3. punktu,- ņemot vērā 1965. gada 8. aprīļa Protokola par privilēģijām un imunitāti Eiropas Kopienās 9. un 10. pantu, kā arī 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu,- ņemot vērā Eiropas Kopienu Tiesas 1964. gada 12. maija un 1986. gada 10. jūlija spriedumus [1],- ņemot vērā Reglamenta 6. panta 3. punktu un 7. pantu,- ņemot vērā Juridiskās komitejas ziņojumu (A6-0378/2006),1. nolemj aizstāvēt Gabriele Albertini imunitāti un privilēģijas;2. uzdod priekšsēdētājam nekavējoties nosūtīt šo lēmumu un atbildīgās komitejas ziņojumu attiecīgajām Itālijas Republikas iestādēm.[1] Lieta 101/63: Wagner pret Fohrmann un Krier (1964) ECR 195; Lieta 149/85: Wybot pret Faure un citiem, (1986) ECR 2391.--------------------------------------------------


title: 2010/305/: Padomes Lēmums ( 2010. gada 26. aprīlis ), ar ko ieceļ amatā Eiropas Ekonomikas un sociālo lietu komitejas locekli no Austrijas

text:
               1.6.2010

               LV

               Eiropas Savienības Oficiālais Vēstnesis

               L 134/75

         PADOMES LĒMUMS
   (2010. gada 26. aprīlis),
   ar ko ieceļ amatā Eiropas Ekonomikas un sociālo lietu komitejas locekli no Austrijas
   (2010/305/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 302. pantu,
   ņemot vērā Padomes Lēmumu 2006/524/EK, Euratom (1),
   ņemot vērā Austrijas valdības priekšlikumu,
   ņemot vērā Komisijas atzinumu,
   tā kā pēc Heinz PETER kunga pilnvaru termiņa beigām ir atbrīvojusies Eiropas Ekonomikas un sociālo lietu komitejas locekļa vieta,
   IR PIEŅĒMUSI ŠO LĒMUMU.
   1. pants

      Alfred GAJDOSIK kungs, Mitglied im Präsidium der Fraktion Christlicher Gewerkschafter im Österreichischen Gewerkschaftsbund, Vorsitzender der Fraktion Christlicher Gewerkschafter in der Gewerkschaft vida und Mitglied im Präsidium der vida (III grupa – visu citu sociāli profesionālo interešu pārstāvji), ar šo uz atlikušo pilnvaru laiku, proti, līdz 2010. gada 20. septembrim, ir iecelts par Eiropas Ekonomikas un sociālo lietu komitejas locekli.
   2. pants
   Šis lēmums stājas spēkā tā pieņemšanas dienā.

      Luksemburgā, 2010. gada 26. aprīlī

            Padomes vārdā –

            priekšsēdētājs

         M. Á. MORATINOS

      (1)  OV L 207, 28.7.2006., 30. lpp.


title: Eiropas Parlamenta Lēmums (ES) 2017/1669 (2017. gada 27. aprīlis) par Eiropas Pārtikas nekaitīguma iestādes 2015. finanšu gada budžeta izpildes apstiprināšanu

text:
               29.9.2017

               LV

               Eiropas Savienības Oficiālais Vēstnesis

               L 252/225

         EIROPAS PARLAMENTA LĒMUMS (ES) 2017/1669
   (2017. gada 27. aprīlis)
   par Eiropas Pārtikas nekaitīguma iestādes 2015. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Pārtikas nekaitīguma iestādes 2015. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Pārtikas nekaitīguma iestādes 2015. finanšu gada pārskatiem ar Iestādes atbildi (1),

               —

               ņemot vērā deklarāciju par pārskatu ticamību (2), kā arī par pakārtoto darījumu likumību un pareizību, kuru Revīzijas palāta sniegusi par 2015. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2017. gada 21. februāra ieteikumu par apstiprinājumu, ko sniedz Iestādei par 2015. finanšu gada budžeta izpildi (05873/2017 – C8-0060/2017),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (4), un jo īpaši tās 44. pantu,

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (5), un jo īpaši tās 108. pantu,

               —

               ņemot vērā Reglamenta 94. pantu un IV pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A8-0098/2017),

               1.

               sniedz Eiropas Pārtikas nekaitīguma iestādes izpilddirektoram apstiprinājumu par Iestādes 2015. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Pārtikas nekaitīguma iestādes izpilddirektoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Antonio TAJANI

            Ģenerālsekretārs

         Klaus WELLE

      (1)  OV C 449, 1.12.2016., 97. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 31, 1.2.2002., 1. lpp.

      (5)  OV L 328, 7.12.2013., 42. lpp.


title: Padomes Lēmums ( 2009. gada 17. novembris ) par to, lai noslēgtu Nolīgumu starp Krievijas Federācijas valdību un Eiropas Savienību par klasificētas informācijas aizsardzību

text:
               22.6.2010

               LV

               Eiropas Savienības Oficiālais Vēstnesis

               L 155/56

         PADOMES LĒMUMS
   (2009. gada 17. novembris)
   par to, lai noslēgtu Nolīgumu starp Krievijas Federācijas valdību un Eiropas Savienību par klasificētas informācijas aizsardzību
   (2010/348/EK)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 24. un 38. pantu,
   ņemot vērā prezidentvalsts ieteikumu,
   tā kā:

               (1)

               Padome 2003. gada 27. un 28. novembrī nolēma pilnvarot prezidentvalsti, kam palīdzētu ģenerālsekretārs/Augstais pārstāvis (ĢS/AP), saskaņā ar 24. un 38. pantu Līgumā par Eiropas Savienību sākt sarunas ar dažām trešām valstīm, lai Eiropas Savienība ar katru no tām noslēgtu nolīgumu par drošības procedūrām klasificētas informācijas apmaiņai.

               (2)

               Saskaņā ar minēto pilnvarojumu sākt sarunas prezidentvalsts, kam palīdz ĢS/AP, risināja sarunas attiecībā uz nolīgumu ar Krievijas Federācijas valdību par klasificētas informācijas aizsardzību.

               (3)

               Minētais nolīgums būtu jāapstiprina,

         IR NOLĒMUSI ŠĀDI.
   1. pants
   Ar šo Eiropas Savienības vārdā tiek apstiprināts Nolīgums starp Eiropas Savienību un Krievijas Federācijas valdību par klasificētas informācijas aizsardzību.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas ir tiesīgas parakstīt minēto nolīgumu, lai tas kļūtu saistošs Eiropas Savienībai (1).
   3. pants
   Šis lēmums stājas spēkā tā pieņemšanas dienā.
   4. pants
   Šo lēmumu publicē Eiropas Savienības Oficiālajā Vēstnesī.

      Briselē, 2009. gada 17. novembrī

            Padomes vārdā –

            priekšsēdētājs

         C. BILDT

      (1)  Nolīguma spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.

      TULKOJUMS
      NOLĪGUMS
      starp Krievijas Federācijas valdību un Eiropas Savienību par klasificētās informācijas aizsardzību
      KRIEVIJAS FEDERĀCIJAS VALDĪBA
      un
      EIROPAS SAVIENĪBA, turpmāk “ES”, ko pārstāv Eiropas Savienības Padomes prezidentvalsts,
      turpmāk “Puses”,
      ŅEMOT VĒRĀ, ka ES un Krievijas Federācijas valdība ir vienisprātis, ka ir jāattīsta sadarbība saistībā ar kopējas ieinteresētības jautājumiem, jo īpaši drošības jomā;
      ATZĪSTOT, ka Pušu sadarbības nolūkā varētu būt vajadzība piekļūt ES vai Krievijas Federācijas klasificētajai informācijai un abām Pusēm apmainīties ar šādu informāciju;
      APZINOTIES, ka piekļuve klasificētai informācijai un tās apmaiņa prasa atbilstīgus drošības pasākumus;
      IR VIENOJUŠĀS PAR TURPMĀKO.
      1. pants
      Šo nolīgumu piemēro attiecībā uz klasificētu informāciju, ko Puses sniedz, sagatavo vai ar ko apmainās sadarbības gaitā.
      2. pants
      Šajā nolīgumā:

                  1.

                  “Klasificēta informācija” ir jebkura informācija un materiāli, kurus Puses sniedz, sagatavo vai ar ko apmainās sadarbības gaitā, kuri saskaņā ar Pušu normatīvajiem aktiem ir aizsargāti, kuru neatļauta izpaušana varētu radīt dažādu pakāpju kaitējumu Krievijas Federācijas vai ES drošības interesēm, vai vienas vai vairāku tās dalībvalstu drošības interesēm un kuri par tādiem ir atzīti ar drošības klasifikāciju.

                  2.

                  “Klasificētas informācijas nesēji” ir materiāli, tostarp vietas, kurās atrodas simboli, attēli, signāli, tehniskie risinājumi un procesi, kas satur klasificēto informāciju.

                  3.

                  “Drošības klasifikācija” ir apzīmējums, kas norāda:

                              —

                              pakāpi, kādā tiek skartas Krievijas Federācijas vai ES, vai vienas vai vairāku tās dalībvalstu intereses, ko radītu klasificētās informācijas neatļauta izpaušana, un

                              —

                              aizsardzības pakāpe, kas vajadzīga saskaņā ar Krievijas Federācijas vai ES normatīvajiem aktiem.

                  4.

                  “Klasifikācijas marķējums” ir norāde, ko pievieno klasificētas informācijas nesējiem un/vai dokumentiem, kuri tiem pievienoti, norādot drošības klasifikāciju, ko piešķir šai klasificētajai informācijai.

                  5.

                  “Drošības pielaide” ir administratīvs lēmums, ko pieņem saskaņā ar Krievijas Federācijas vai ES normatīvajiem aktiem un ar ko apstiprina, ka personai ir atļauta piekļuve klasificētai informācijai līdz noteiktam līmenim.

            3. pants
      1.   Šajā nolīgumā “ES” ir Eiropas Savienības Padome (turpmāk “Padome”), ģenerālsekretārs/Augstais pārstāvis un Padomes Ģenerālsekretariāts, kā arī Eiropas Komisija.
      2.   Šajā nolīgumā attiecībā uz Krievijas Federāciju struktūras, kas pilnvarotas īstenot šo nolīgumu, ir Krievijas Federācijas valdības iestādes.
      4. pants
      1.   Saskaņā ar 2. līdz 5. punktu klasificētu informāciju viena Puse – “sniedzēja Puse” – var izpaust otrai Pusei – “saņēmējai Pusei”.
      2.   Katra Puse lemj par klasificētas informācijas izpaušanu otrai Pusei, izskatot katru konkrētu gadījumu saskaņā ar savām drošības interesēm un saskaņā ar saviem normatīvajiem aktiem. Neviens šā nolīguma noteikums nevar būt par pamatu obligātai vai vispārējai klasificētas vai konkrētas kategorijas informācijas izpaušanai starp Pusēm.
      3.   Katra Puse saskaņā ar saviem normatīvajiem aktiem:

                  a)

                  aizsargā klasificētu informāciju, ko Puses sniedz, sagatavo vai ar ko apmainās sadarbības gaitā;

                  b)

                  nodrošina, ka ne drošības klasifikācija, ne klasifikācijas marķējums, ne arī informācijas izplatīšanas ierobežojumu zīmes, ko sniedzēja Puse nosaka klasificētai informācijai, kuru Puses sniedz vai ar kuru apmainās saskaņā ar šo nolīgumu, netiktu mainītas, ja nav saņemta šīs Puses iepriekšēja rakstiska piekrišana, un ka klasificēta informācija, ko Puses sniedz vai ar ko apmainās saskaņā ar šo nolīgumu, tiek reģistrēta, saglabāta un aizsargāta saskaņā ar attiecīgās Puses normatīvajiem aktiem par tādas informācijas glabāšanu, kam ir līdzvērtīga drošības klasifikācija un klasifikācijas marķējums saskaņā ar 6. pantu;

                  c)

                  klasificētu informāciju, kas sniegta vai ar ko apmainās saskaņā ar šo nolīgumu, izmanto tikai tiem mērķiem, kādus noteikusi sniedzēja Puse;

                  d)

                  no otras Puses saņemtos klasificētās informācijas nesējus iznīcina vai atdod atpakaļ, ja sniedzējas Puses kompetentā iestāde rakstiski ir pieprasījusi to darīt;

                  e)

                  klasificēto informāciju, kas sniegta vai ar ko apmainās saskaņā ar šo nolīgumu, neizpauž saņēmējiem, kas nav minēti 3. pantā, ja nav saņemta sniedzējas Puses iepriekšēja piekrišana.

            4.   Klasificēto informāciju pārsūta diplomātiskā ceļā, izmantojot kurjerpastu vai jebkuru citu paņēmienu, par ko vienojušās 10. pantā minētās kompetentās iestādes. Šajā nolīgumā:

                  a)

                  attiecībā uz ES visu korespondenci sūta Eiropas Savienības Padomes Kancelejas vadītājam. Padomes Kancelejas vadītājs korespondenci pārsūta dalībvalstīm un Eiropas Komisijai, ievērojot 5. punktu;

                  b)

                  attiecībā uz Krievijas Federāciju visu korespondenci sūta uz Krievijas Federācijas Pastāvīgo pārstāvniecību Eiropas Savienībā un Eiropas Atomenerģijas kopienā.

            5.   Sniedzēja Puse operatīvu iemeslu dēļ var adresēt korespondenci tikai konkrētiem kompetentiem saņēmējas Puses ierēdņiem, struktūrām vai dienestiem, kas īpaši izraudzīti par saņēmējiem, ņemot vērā viņu kompetenci un ievērojot informācijas nepieciešamības principu. Šāda korespondence ir pieejama tikai iepriekšminētajiem ierēdņiem, struktūrām vai dienestiem. Attiecībā uz Eiropas Savienību šo korespondenci sūta ar Padomes Kancelejas vadītāja starpniecību vai ar Eiropas Komisijas Kancelejas vadītāja starpniecību, ja šāda informācija ir adresēta Eiropas Komisijai.
      5. pants
      Katra Puse savstarpēji nodrošina to, ka Krievijas Federācijai un Eiropas Savienībai ir izveidota drošības sistēma un drošības pasākumi, kuru pamatā ir tādi drošības pamatprincipi un minimālie drošības standarti, kā noteikts attiecīgos normatīvajos aktos, lai nodrošinātu, ka klasificētai informācijai, uz ko attiecas šis nolīgums, piemēro līdzvērtīgu aizsardzības līmeni.
      6. pants
      1.   Lai nodrošinātu līdzvērtīgu aizsardzības līmeni klasificētai informācijai, ko Krievijas Federācija un Eiropas Savienība sniedz, sagatavo vai ar ko apmainās sadarbības gaitā saskaņā ar attiecīgajiem normatīvajiem aktiem, drošības klasifikāciju atbilstība ir šāda:

                  ES

                  KRIEVIJAS FEDERĀCIJA

                     CONFIDENTIEL UE

                     СЕКРЕТНО

                     SECRET UE

                     СОВЕРШЕННО СЕКРЕТНО

            2.   Krievijas Federācijas ierobežojošais marķējums ДЛЯ СЛУЖЕБНОГО ПОЛЬЗОВАНИЯ atbilst ES drošības klasifikācijai RESTREINT UE.
      3.   Abu Pušu sadarbības iestādes vienojas par attiecīgu līdzvērtīgu drošības klasifikāciju, ko piešķir jebkurai klasificētajai informācijai, ko sniedz to sadarbības gaitā, un šādas informācijas deklasifikāciju vai slepenības pakāpes pazemināšanu.
      7. pants
      1.   Klasificētajai informācijai atļaus piekļūt tikai personām, kurām piekļuve šādai informācijai ir vajadzīga amata pienākumu pildīšanai, ievērojot mērķus, kurus nosaka informācijas sniegšanas brīdī.
      2.   Visas personas, kurām amata pienākumu pildīšanai ir vajadzīga piekļuve vai kuru pienākumi vai funkcijas var dot tām šādu piekļuvi CONFIDENTIEL UE/СЕКРЕТНО vai augstāka līmeņa klasificētai informācijai, ar ko Puses apmainās vai ko sniedz sadarbības gaitā, ir atbilstīga drošības pielaide, pirms šīm personām atļauj piekļuvi šādai informācijai.
      3.   Katra Puse nodrošina, ka drošības pielaides procedūras īsteno saskaņā ar attiecīgajiem normatīvajiem aktiem ar mērķi noteikt, vai apstākļi un personas raksturojums ir tāds, ka tā var piekļūt noteikta līmeņa klasificētai informācijai.
      8. pants
      Šā nolīguma 10. pantā minētās kompetentās iestādes var apmainīties ar attiecīgajiem noteikumiem, kas reglamentē klasificētas informācijas aizsardzību un, abpusēji vienojoties, apmeklēt viena otru, rīkojot savstarpējas apspriedes, uz kurām pamatojoties var izdarīt secinājumus attiecībā uz pasākumu efektivitāti, ko veic saskaņā ar šo nolīgumu un 10. pantā minētajiem tehniskajiem pasākumiem.
      9. pants
      Papildus tam marķējumam, ko sniedzēja Puse jau ir pievienojusi, saņēmēja Puse atbilstošu klasifikācijas marķējumu saskaņā ar 6. pantu pievieno tādas klasificētās informācijas nesējiem, ar ko Puses apmainās vai ko sniedz sadarbības gaitā vai tulkošanas, kopēšanas vai pavairošanas rezultātā.
      10. pants
      1.   Šā nolīguma īstenošanai un nolūkā nodrošināt to, ka saņēmēja Puse ir izpildījusi attiecīgos nosacījumus klasificētas informācijas aizsargāšanai un glabāšanai, 2. līdz 4. punktā minētās iestādes izstrādā šādus tehniskos pasākumus:

                  —

                  tās var rakstiski informēt viena otru par tehniskajiem pasākumiem (tostarp praktiskiem pasākumiem klasificētas informācijas pārvietošanai, glabāšanai, pavairošanai, pārraidei un iznīcināšanai), lai aizsargātu un glabātu klasificētu informāciju, ko Puses sniedz, sagatavo vai ar ko apmainās sadarbības gaitā, un

                  —

                  rakstiski apstiprina to, ka tehniskie pasākumi nodrošina savstarpēji pieņemamu aizsardzības līmeni klasificētai informācijai, ko Puses sniedz, sagatavo vai ar ko apmainās sadarbības gaitā.

            2.   Attiecībā uz Krievijas Federāciju tās Federālais drošības dienests koordinē darbības šā nolīguma īstenošanai un uzņemas atbildību par sniegto informāciju un tehnisko pasākumu apstiprināšanu, lai aizsargātu un glabātu klasificēto informāciju, kuru saskaņā ar šo nolīgumu sniedz vai ar kuru apmainās ar Krievijas Federāciju.
      3.   Attiecībā uz Padomi Padomes Ģenerālsekretariāta Drošības birojs Padomes ģenerālsekretāra vadībā un viņa uzdevumā, rīkojoties Padomes vārdā un tās pakļautībā, koordinē darbības šā nolīguma īstenošanai un uzņemas atbildību par sniegto informāciju un tehnisko pasākumu apstiprināšanu, lai aizsargātu un glabātu klasificēto informāciju, kuru saskaņā ar šo nolīgumu sniedz vai ar kuru apmainās ar Padomi vai Padomes Ģenerālsekretariātu.
      4.   Attiecībā uz Eiropas Komisiju Eiropas Komisijas Drošības direktorāts, rīkojoties par drošības jautājumiem atbildīgā Komisijas locekļa pakļautībā, koordinē darbības šā nolīguma īstenošanai un uzņemas atbildību par sniegto informāciju un tehnisko pasākumu apstiprināšanu, lai aizsargātu un glabātu klasificēto informāciju, kuru saskaņā ar šo nolīgumu sniedz vai ar kuru apmainās ar Eiropas Komisiju.
      11. pants
      1.   Šā nolīguma 10. pantā minētā kompetentā iestāde nekavējoties informē otras Puses kompetento iestādi, ja ir aizdomas vai pierādījumi par to, ka šī Puse ir pieļāvusi klasificētās informācijas neatļautu izpaušanu vai pazaudēšanu, un veic izmeklēšanu, kā arī paziņo izmeklēšanas rezultātus otrai Pusei.
      2.   Šā nolīguma 10. pantā minētās Pušu kompetentās iestādes, izskatot katru konkrētu gadījumu, izveido procedūru, lai saskaņā ar abu Pušu normatīvajiem aktiem paredzētu korekcijas pasākumus vai darbības, kas būtu jāveic, ņemot vērā sekas vai nodarīto kaitējumu.
      3.   Katra Puse veic atbilstīgus pasākumus saskaņā ar piemērojamajiem normatīvajiem aktiem tajos gadījumos, ja klasificēto informāciju ir apdraudējusi kāda persona. Šajā sakarā veikto pasākumu rezultātā var uzsākt tiesvedību, tostarp varbūtēju kriminālprocesu, pret attiecīgo personu saskaņā ar piemērojamajiem normatīvajiem aktiem.
      12. pants
      Katra Puse sedz izmaksas, kas saistītas ar pasākumu veikšanu, lai aizsargātu klasificēto informāciju saskaņā ar šo nolīgumu.
      13. pants
      Šis nolīgums neliedz Pusēm slēgt citus nolīgumus par tādas klasificētas informācijas sniegšanu vai apmaiņu ar to, uz ko attiecas šis nolīgums, ja vien tie nav pretrunā šā nolīguma noteikumiem.
      14. pants
      Jebkuras Pušu domstarpības, kas rodas, interpretējot vai piemērojot šo nolīgumu, atrisina to savstarpējās sarunās. Šo sarunu laikā Puses turpina pildīt saistības saskaņā ar šo nolīgumu.
      15. pants
      1.   Šis nolīgums stājas spēkā nākamā mēneša pirmajā dienā pēc tam, kad abas Puses ir paziņojušas, ka ir pabeigtas šim nolūkam vajadzīgās attiecīgās iekšējās procedūras.
      2.   Katra Puse var pieprasīt konsultēšanos, lai apsvērtu šā nolīguma iespējamos grozījumus.
      3.   Jebkurus grozījumus šajā nolīgumā veic vienīgi rakstiski, abām Pusēm savstarpēji vienojoties. Tie stājas spēkā saskaņā ar 1. punktā paredzētajiem nosacījumiem.
      16. pants
      Šo nolīgumu jebkura no Pusēm var denonsēt, rakstiski paziņojot par denonsēšanu otrai Pusei. Šāda denonsēšana stājas spēkā sešus mēnešus pēc tam, kad otra Puse ir saņēmusi paziņojumu par denonsēšanu. Neatkarīgi no šādas denonsēšanas visu klasificēto informāciju, kura sniegta vai kuras apmaiņa veikta saskaņā ar šo nolīgumu, turpina aizsargāt saskaņā ar šeit izklāstītajiem noteikumiem.

         TO APLIECINOT, pilnvarotie ir parakstījuši šo nolīgumu.
         Rostovā pie Donas, divtūkstoš desmitā gada pirmajā jūnijā, angļu un krievu valodā divos oriģināleksemplāros.

               Krievijas Federācijas valdības vārdā

               Eiropas Savienības vārdā